Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Rozalejoko Markesaren jauregiko legez kanpoko okupatzaile ilegalen alde eta poliziaren jokabidearen aurka Iruñeko Bigarren Hezkuntzako institutu bateko instalazioetan egindako ekintzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntza Departamentuak honako galdera hauei idatziz erantzutea eskatzen dugu:

1.- Hezkuntza Departamentuak ba al daki Iruñeko Bigarren Hezkuntzako institutu bateko ikasle-talde batek zenbait ekintza egin dituela ikastetxeko instalazioetan Iruñeko Rozalejoko markesaren jauregiko okupatzaile ilegalen alde eta poliziaren jokabidearen aurka?

2.- Departamentuak ba al daki ea ekintza horiek eskola-orduetan egin diren?

3.- Departamentuak zer neurri hartu du ekintza horien arduradunak identifikatzeko?

4.- Departamentuak zer neurri hartu du egoeraren berri izan ondoren?

5.- Departamentuari zer iruditzen zaio ekintza horiek Gobernuaren mendeko hezkuntza-instalazioetan eta eskola-orduetan egitea?

Corellan, 2019ko urtarrilaren 17an

Foru parlamentaria: Alberto Catalán Higueras